text: Валер Карбалевіч: Рэгістрацыя партый перспектываў не мае | БЕЛАРУСКАЕ РАДЫЁ РАЦЫЯ
  Валер Карбалевіч: Рэгістрацыя партый перспектываў не мае
  Пра стварэнне новых партый абвяшчаюць у Беларусі. У прыватнасці, з падобнымі заявамі выступілі паплечнікі Віктара Бабарыкі, лідар Народнага антыкрызіснага кіравання Павел Латушка, сустаршыня «Гавары праўду!» Андрэй Дзмітрыеў, экс-кіраўнік штаба Валера Цапкалы Андрэй Ланкін.
  На думку палітаналітыка Валера Карбалевіча, рэгістрацыя гэтых партый пры цяперашнім рэжыме перспектываў не мае. Але эксперт бачыць сэнс у тым, каб заняць нечым людзей у перыяд палітычнага бясчасся:
  – Прычым заняць нечым такім легальным, якое не забаронена беларускім заканадаўствам. На вуліцу выходзіць зараз небяспечна, а вось збірацца ствараць партыю пакуль што не забаронена. Я вельмі баюся, што пасля перарэгістрацыі партый, а гэта абвесціў Лукашэнка, апазіцыйных партый не застанецца ўвогуле.
  https://www.racyja.com/wp-content/uploads/2021/04/2021-04-19_daderka_partyi_Karbalevicz.mp3
  Нагадем, што ў Менску таксама адбыўся ўстаноўчы сход прарасейскай партыі «Саюз», а пралукашэнкаўскае аб'яднанне «Белая Русь» мае намер перафарматавацца ў «Партыю народнаго адзінства». Небяспечнымі для ўлады, на думку Карбалевіча, могуць стаць анансаваныя электаральныя кампаніі, бліжэйшыя з якіх мясцовыя выбары і рэферэндум па Канстытуцыі.